# **DECIZIA ETAPEI DE ÎNCADRARE**

## Nr. din 20.02.2017

(PROIECT)

Ca urmare a solicitării de emitere a acordului de mediu adresate de **S.C. TRANSTALIA S.R.L.**, cu sediul în oraș Șimleu Silvaniei, str. Partizanilor, nr. 44, jud. Sălaj, , înregistrată la APM Salaj cu nr. 4307/19.07.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.02.2017, că proiectul: **CONSTRUIRE HALĂ REPARAȚII MAȘINI AGRICOLE ȘI ECHIPAMENTE,** propus a fi amplasat în oraș Șimleu Silvaniei, extravilan, jud. Sălaj, **nu se** **supune evaluării impactului asupra mediului şi nu se supune evaluării adecvate**.

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, la pct. 10, lit. a) – proiecte de dezvoltare a unităților / zonelor industriale;

 b) Caracteristicile proiectului:

b1) mărimea proiectului: prin proiect se propune realizarea unei hale de reparat mașini agricole și echipamente, utilaje agricole, alcătuită din două corpuri: Corpul C1 – Hală reparații și Corpul C2 – anexe cu funcțiuni și alcătuiri constructive diferite, specifice fiecare activităților care urmează a se desfășura în ele.

 Suprafaţă construită propusă = 456,97 mp

Corpul C1 – hala reparații: construcție metalică parter, prevăzută cu canal de lucru.

Corpul C2 – anexe: construcție nivel parter pe structură zidărie de cărămidă ce va conține: birou pentru persoana de conducere, vestiar pentru trei persoane, dotat cu dulapuri, loc de servit, duș și chiuvetă, grup sanitar pentru femei, separat pentru bărbați cu spațiu comun de spălat pe mâini, centrală termică cu cazan pe lemne care are accesul numai din exterior, magazia de scule cu acces direct din hală, magazia de lemne cu acces din exterior, platformă deșeuri pentru amplasare recipienți de colectare deșeuri, magazia unelte de curte.

b2) cumularea cu alte proiecte: nu este cazul;

b3) utilizarea resurselor naturale: alimentarea cu apă se va asigura de la fântâna existentă în incintă; încălzirea spațială se va asigura prin centrală termică pe lemne; instalație de preparare apă caldă cu panouri solare alcătuită din: 1 coletor solar; stație solară complet echipată cu regulator de automatizare, pompă, supapă de siguranță, debimetru, manometru; vas de expansiune; suport susținere panou, conducte și armături. Boilerul bivalent este același de la centrala termică fiind racordat atât la centrala termică cât și la instalația solară.

b4) evacuarea apelor uzate:

* apele uzate menajere de la grupul sanitar vor fi evacuate într-un bazin vidanjabil de 5 mc.

b5) producţia de deşeuri: conform Legii nr. 211/2011, privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

* lucrările necesare organizării de şantier: pentru organizarea de şantier se impune executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 116 din 30.06.2016 emis de Primăria Orașului Șimleu Silvaniei, terenul se află situat în extravilanul orașului și este proprietatea beneficiarului.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor STAS 10009/1988, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 La şedinţa CAT din data de 20.02.2017 au fost solicitate următoarele acte/avize din partea membrilor CAT:

* Notificare Apele Române, notificare DSP, punct de vedere DJC, aviz scoatere din circuit ANIF, clasă de calitate OSPA.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula